CELEX: 32015R1039
Language: mt
Date: 2015-06-30 00:00:00
Title: Regolament tal-Kummissjoni (UE) 2015/1039 tat-30 ta' Ġunju 2015 li jemenda r-Regolament (UE) Nru 748/2012 fir-rigward tal-ittestjar tat-titjir (Test b'rilevanza għaż-ŻEE)

1.7.2015   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 167/1
               
            REGOLAMENT TAL-KUMMISSJONI (UE) 2015/1039
      tat-30 ta' Ġunju 2015
      li jemenda r-Regolament (UE) Nru 748/2012 fir-rigward tal-ittestjar tat-titjir
      (Test b'rilevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (KE) Nru 216/2008 tal-Parlament Ewropew u tal-Kunsill tal-20 ta' Frar 2008 dwar regoli komuni fil-kamp tal-avjazzjoni ċivili u li jistabbilixxi Aġenzija Ewropea tas-Sikurezza tal-Avjazzjoni, u li jħassar id-Direttiva tal-Kunsill 91/670/KEE, ir-Regolament (KE) Nru 1592/2002 u d-Direttiva 2004/36/KE (1), u b'mod partikulari l-Artikoli 5(5) u 7(6) tiegħu,
      Billi:
      
                  (1)
               
               
                  Ir-Regolament tal-Kummissjoni (UE) Nru 748/2012 (2) għandu jiġi emendat sabiex jirregola, bħala parti mill-kundizzjonijiet tat-titjira, il-kompetenza u l-esperjenza għall-piloti u għall-inġiniera responsabbli għall-ittestjar tat-titjira, skont il-kumplessità tat-testijiet tat-titjira mwettqa u tal-inġenju tal-ajru, bil-ħsieb li tiżdied is-sikurezza u tissaħħaħ l-armonizzazzjoni tar-rekwiżiti tal-kompetenza u tal-esperjenza għall-membri tal-ekwipaġġ tal-ittestjar tat-titjira fl-Unjoni.
               
            
                  (2)
               
               
                  Ir-rekwiżiti għall-organizzazzjonijiet tad-disinn u l-produzzjoni li jwettqu l-ittestjar tat-titjiriet, rekwiżit li jkun hemm manwal tal-operat tal-ittestjar tat-titjira li jiddefinixxi l-politiki tal-organizzazzjoni u l-proċeduri neċessarji fir-rigward tal-ittestjar tat-titjira għandhom ukoll jiġu introdotti, sabiex jippromwovu t-twettiq bla periklu ta' ttestjar tat-titjira. Dak il-manwal għandu jinkludi politiki u proċeduri għall-kompożizzjoni u l-kompetenza tal-ekwipaġġ, il-preżenza abbord ta' persuni minbarra l-membri tal-ekwipaġġ, il-ġestjoni tar-riskju u tas-sikurezza, l-identifikazzjoni tal-istrumenti u t-tagħmir li huwa meħtieġ li jinġarru.
               
            
                  (3)
               
               
                  Ir-Regolament tal-Kummissjoni (KE) Nru 2042/2003 (3) ġie riformulat għaċ-ċarezza. Peress li l-Formola 15a tal-EASA, kif stipulata fl-Appendiċi II tal-Anness I (Parti 21) tar-Regolament (UE) Nru 748/2012, tirreferi għar-Regolament (KE) Nru 2042/2003, jeħtieġ li dik ir-referenza tiġi aġġornata.
               
            
                  (4)
               
               
                  Jeħtieġ li jingħata żmien suffiċjenti għall-industrija tal-ajrunawtika u għall-Istati Membri biex jadattaw għal dawn ir-rekwiżiti. Għalhekk, għandhom jiġu previsti dispożizzjonijiet tranżitorji xierqa. Għal ċerti emendi speċifiċi, madankollu, għandha tingħata data tal-applikazzjoni differita fid-dawl tan-natura ta' dawk l-emendi.
               
            
                  (5)
               
               
                  Il-miżuri stipulati f'dan ir-Regolament huma bbażati fuq l-opinjoni maħruġa mill-Aġenzija skont l-Artikolu 19(1) tar-Regolament (KE) Nru 216/2008.
               
            
                  (6)
               
               
                  Il-miżuri previsti f'dan ir-Regolament huma skont l-opinjoni tal-Kumitat tal-Aġenzija Ewropea tas-Sikurezza tal-Avjazzjoni stabbilit bl-Artikolu 65 tar-Regolament (KE) Nru 216/2008,
               
            ADOTTAT DAN IR-REGOLAMENT:
      Artikolu 1
      Emenda
      L-Anness I (Parti 21) tar-Regolament (UE) Nru 748/2012 huwa emendat skont l-Anness ta' dan ir-Regolament.
      Artikolu 2
      Dispożizzjonijiet tranżitorji
      1.   L-Istati Membri li fil-21 ta' Lulju 2015 ħarġu liċenzji nazzjonali għall-membri tal-ekwipaġġ tal-ittestjar tat-titjira li mhumiex bdoti jistgħu jkomplu jagħmlu dan skont il-liġi nazzjonali tagħhom sal-31 ta' Diċembru 2017. Id-detenturi ta' dawk il-liċenzji jistgħu jkomplu jeżerċitaw il-privileġġi tagħhom sa dik id-data.
      2.   Wara l-31 ta' Diċembru 2017, l-applikanti għal, jew id-detenturi ta' permess għat-titjir jistgħu jkomplu jużaw is-servizzi ta' bdoti involuti fit-testijiet tat-titjira tal-Kategorija Tlieta jew Erbgħa imsemmija fl-Appendiċi XII tal-Anness I tar-Regolament (UE) Nru 748/2012 u tal-inġiniera tal-ittestjar tat-titjira li kienu qed iwettqu attivitajiet tal-ittestjar tat-titjira skont ir-regoli applikabbli tal-liġi nazzjonali qabel dik id-data. Kull użu bħal dan għandu jibqa' limitat għall-ambitu tal-funzjonijiet ta' membri tal-ekwipaġġ tal-ittestjar tat-titjira kif stabbilit qabel il-31 ta' Diċembru 2017.
      L-ambitu tal-funzjonijiet ta' membru tal-ekwipaġġ tal-ittestjar tat-titjira għandu jkun stabbilit mill-applikant għal jew id-detentur ta' permess għat-titjir li juża jew qed jippjana li juża s-servizzi tagħhom, fuq il-bażi tal-esperjenza u t-taħriġ tal-membri tal-ekwipaġġ tal-ittestjar tat-titjira, u fuq ir-rekords rilevanti tal-applikant għal jew id-detentur ta' permess għat-titjir. Dak l-ambitu tal-funzjonijiet ta' membru tal-ekwipaġġ tal-ittestjar tat-titjira għandu jsir disponibbli lill-awtorità kompetenti.
      Kull żieda jew kwalunkwe emenda oħra fl-ambitu tal-funzjonijiet stabbilit għal dawn il-membri tal-ekwipaġġ tal-ittestjar tat-titjira mill-applikant għal jew mid-detentur ta' permess għat-titjir li juża jew jippjana li juża s-servizzi tagħhom għandha tikkonforma mar-rekwiżiti tal-Appendiċi XII tal-Anness I tar-Regolament (UE) Nru 748/2012.
      3.   Sal-31 ta' Diċembru 2015, l-awtoritajiet kompetenti jistgħu jkomplu joħorġu l-Formola 15a taċ-ċertifikat tar-reviżjoni tal-ajrunavigabbiltà tal-EASA kif stipulat fl-Appendiċi II tal-Anness I tar-Regolament (UE) Nru 748/2012, li jkunu fis-seħħ qabel il-21 ta' Lulju 2015. Ċertifikati maħruġa qabel l-1 ta' Jannar 2016 jibqgħu validi sakemm jiġu mibdula, sospiżi jew revokati.
      Artikolu 3
      Id-dħul fis-seħħ u l-applikazzjoni
      Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      Għandu japplika mill-21 ta' Lulju 2015.
      Madankollu:
      
                  (a)
               
               
                  il-punti 2 u 3 tal-Anness għandhom japplikaw mill-1 ta' Jannar 2016; il-punt (b) japplika sakemm issir referenza għall-Appendiċi XII tal-Anness I tar-Regolament (UE) Nru 748/2012.
               
            
                  (b)
               
               
                  il-punt 6 tal-Anness fir-rigward tal-punt D tal-Appendiċi XII għandhom japplikaw mill-1 ta' Jannar 2018, mingħajr preġudizzju għar-rekwiżiti li diġà jirriżultaw mill-Anness I (Parti-FCL) tar-Regolament tal-Kummissjoni (UE) Nru 1178/2011 (4).
               
            
         Dan ir-Regolament jorbot fl-intier tiegħu u japplika direttament fl-Istati Membri kollha.
         Magħmul fi Brussell, it-30 ta' Ġunju 2015.
         
            
               Għall-Kummissjoni
            
            
               Il-President
            
            Jean-Claude JUNCKER
         
      
      
         (1)  ĠU L 79, 19.3.2008, p. 1.
      
         (2)  Ir-Regolament tal-Kummissjoni (UE) Nru 748/2012 tat-3 ta' Awwissu 2012 li jistabbilixxi regoli ta' implimentazzjoni għaċ-ċertifikazzjoni tal-airworthiness u ambjentali ta' inġenji tal-ajru u ta' prodotti, partijiet u tagħmir relatati, kif ukoll għaċ-ċertifikazzjoni ta' organizzazzjonijiet tad-disinn u l-produzzjoni (ĠU L 224, 21.8.2012, p. 1).
      
         (3)  Ir-Regolament tal-Kummissjoni (KE) Nru 2042/2003 tal-20 ta' Novembru 2003 dwar il-kapaċità kontinwata li jintużaw fl-ajru ta' inġenji tal-ajru u prodotti, partijiet u tagħmir ajrunawtiku, u dwar l-approvazzjoni ta' organizzazzjonijiet u persunal involut f'dan ix-xogħol (ĠU L 315, 28.11.2003, p. 1).
      
         (4)  Ir-Regolament tal-Kummissjoni (UE) Nru 1178/2011 tat-3 ta' Novembru 2011 li jistabbilixxi rekwiżiti tekniċi u proċeduri amministrattivi relatati mal-ekwipaġġi tal-ajruplani tal-avjazzjoni ċivili skont ir-Regolament (KE) Nru 216/2008 tal-Parlament Ewropew u tal-Kunsill (ĠU L 311, 25.11.2011, p. 1).
      
         ANNESS
         L-Anness I (il-Parti 21) tar-Regolament (UE) Nru 748/2012 huwa emendat kif ġej:
         
                     (1)
                  
                  
                     Fil-werrej (Kontenut) tiżdied l-entrata li ġejja:
                     “Appendiċi XII — Kategoriji ta' testijiet tat-titjira u l-kwalifiki tal-ekwipaġġ assoċjat tat-titjir bi prova”;
                  
               
                     (2)
                  
                  
                     Fil-punt 21.A.143(a), jiżdied il-punt 13 li ġej:
                     
                                 “13.
                              
                              
                                 manwal tat-titjir bi prova li jiddefinixxi l-politiki u l-proċeduri tal-operazzjonijiet tal-organizzazzjoni b'rabta mat-testijiet tat-titjira, fil-każ li se jitwettqu testijiet tat-titjir. Il-manwal tal-operazzjonijiet tat-titjir bi prova għandu jinkludi:
                                 
                                             (i)
                                          
                                          
                                             deskrizzjoni tal-proċessi tal-organizzazzjoni għat-testijiet tat-titjira, inklużi l-involviment tal-organizzazzjoni tat-testijiet tat-titjira fil-permess għall-proċess tal-ħruġ tat-titjiriet;
                                          
                                       
                                             (ii)
                                          
                                          
                                             politika dwar l-ingaġġ tal-ekwipaġġ, inklużi l-kompożizzjoni, il-kompetenza, il-limitazzjonijiet ta' validità u ta' ħinijiet ta' titjir, skont l-Appendiċi XII ta' dan l-Anness I (il-Parti 21), fejn applikabbli;
                                          
                                       
                                             (iii)
                                          
                                          
                                             proċeduri gћall-ġarr ta' persuni minbarra l-membri tal-ekwipaġġ u għat-taħriġ tat-testijiet tat-titjira, meta applikabbli;
                                          
                                       
                                             (iv)
                                          
                                          
                                             politika ta' ġestjoni tar-riskju u tas-sikurezza u metodoloġiji assoċjati;
                                          
                                       
                                             (v)
                                          
                                          
                                             proċeduri biex jiġu identifikati l-istrumenti u t-tagħmir li għandu jinġarr;
                                          
                                       
                                             (vi)
                                          
                                          
                                             lista ta' dokumenti li jridu jiġu ppreżentati għal testijiet tat-titjira.”;
                                          
                                       
                           
               
                     (3)
                  
                  
                     Fil-punt 21.A.243, il-punt (a) jinbidel b'dan li ġej:
                     
                                 “(a)
                              
                              
                                 l-organizzazzjoni tad-disinn għandha tipprovdi manwal lill-Aġenzija li jiddeskrivi, direttament jew billi ssir referenza għalihom, l-organizzazzjoni, il-proċeduri rilevanti u l-prodotti jew it-tibdiliet fil-prodotti li se jiġu ddisinjati. Fil-każ li se jitwettqu operazzjonijiet tat-testijiet tat-titjiria, manwal tat-titjir bi prova li jiddefinixxu l-politiki u l-proċeduri tal-organizzazzjoni f'relazzjoni ma' test tat-titjira għandha tkun fornuta. Il-manwal tal-operazzjonijiet tat-titjir bi prova għandu jinkludi:
                                 
                                             (i)
                                          
                                          
                                             deskrizzjoni tal-proċessi tal-organizzazzjoni għat-testijiet tat-titjira, inklużi l-involviment tal-organizzazzjoni tat-testijiet tat-titjira fil-permess għall-proċess tal-ħruġ tat-titjiriet;
                                          
                                       
                                             (ii)
                                          
                                          
                                             politika dwar l-ingaġġ tal-ekwipaġġ, inklużi l-kompożizzjoni, il-kompetenza, il-limitazzjonijiet ta' validità u ta' ħinijiet ta' titjir, skont l-Appendiċi XII ta' dan l-Anness I (il-Parti 21), fejn applikabbli;
                                          
                                       
                                             (iii)
                                          
                                          
                                             proċeduri gћall-ġarr ta' persuni minbarra l-membri tal-ekwipaġġ u għat-taħriġ tat-testijiet tat-titjira, meta applikabbli;
                                          
                                       
                                             (iv)
                                          
                                          
                                             politika ta' ġestjoni tar-riskju u tas-sikurezza u metodoloġiji assoċjati;
                                          
                                       
                                             (v)
                                          
                                          
                                             proċeduri biex jiġu identifikati l-istrumenti u t-tagħmir li għandu jinġarr;
                                          
                                       
                                             (vi)
                                          
                                          
                                             lista ta' dokumenti li jridu jiġu ppreżentati għal testijiet tat-titjira.”;
                                          
                                       
                           
               
                     (4)
                  
                  
                     Fil-punt 21.A. 708 (b), il-punt 2 jinbidel b'dan li ġej:
                     
                                 “2.
                              
                              
                                 kwalunkwe kundizzjoni jew restrizzjoni imposta fuq l-ekwipaġġ tat-titjira biex itajjar l-inġenju tal-ajru, barra dawk definiti fl-Appendiċi XII ta' dan l-Anness I (il-Parti 21).”;
                              
                           
               
                     (5)
                  
                  
                     L-Appendiċi II jinbidel b'dan li ġej:“
                        Appendiċi II
                        
                           Ċertifikat ta' Reviżjoni tal-Airworthiness — Formola 15a tal-EASA
                        
                        
                           
                        Test ta 'immaġni
                        
                           [STAT MEMBRU]
                           Membru tal-Unjoni Ewropea (*)
                           ĊERTIFIKAT TA’ REVIŻJONI TAL-AIRWORTHINESS
                           Referenza ARC:
                           Skont ir-Regolament (KE) Nru 216/2008 tal-Parlament Ewropew u tal-Kunsill li attwalment jinsab fis-seħħ, l-[AWTORITÀ KOMPETENTI TAL-ISTAT MEMBRU] b’dan tiċċertifika li l-inġenju tal-ajru li ġej:
                           Manifattur tal-inġenju tal-ajru:
                           Deżinjazzjoni tal-manifattur:
                           Reġistrazzjoni tal-inġenju tal-ajru:
                           Numru tas-serje tal-inġenju tal-ajru:
                           fil-ħin ta’ reviżjoni ġie kkunsidrat li jista’ jittajjar.
                           Data tal-ħruġ: Data tal-iskadenza:
                           Sigħat tat-Titjir (FH) li jkun għamel il-qafas tal-ajruplan u d-data tal-ħruġ tiegħu mill-produzzjoni (**):
                           Iffirmat: Numru tal-awtorizzazzjoni:
                           L-1 Estensjoni: L-inġenju tal-ajru baqa’ f’ambjent ikkontrollat skont il-punt M.A.901 tal-Anness I tar-Regolament tal-Kummissjoni (UE) Nru 1321/2014 għas-sena li għaddiet. Fil-ħin tal-ħruġ l-inġenju tal-ajru ġie kkunsidrat li jista’ jittajjar.
                           Data tal-ħruġ: Data tal-iskadenza:
                           Sigħat tat-Titjir (FH) li jkun għamel il-qafas tal-ajruplan u d-data tal-ħruġ tiegħu mill-produzzjoni (**):
                           Iffirmat: Numru tal-awtorizzazzjoni:
                           Isem il-kumpanija: Referenza tal-approvazzjoni:
                           It-2 Estensjoni: L-inġenju tal-ajru baqa’ f’ambjent ikkontrollat skont il-punt M.A.901 tal-Anness I tar-Regolament tal-Kummissjoni (UE) Nru 1321/2014 għas-sena li għaddiet. Fil-ħin tal-ħruġ l-inġenju tal-ajru ġie kkunsidrat li jista’ jittajjar.
                           Data tal-ħruġ: Data tal-iskadenza:
                           Sigħat tat-Titjir (FH) li jkun għamel il-qafas tal-ajruplan u d-data tal-ħruġ tiegħu mill-produzzjoni (**):
                           Iffirmat: Numru tal-awtorizzazzjoni:
                           Isem il-kumpanija: Referenza tal-approvazzjoni:
                           Formola 15b tal-EASA Ħarġa 4.
                           (*) Ħassar għal pajjiżi li mhumiex Stati Membri tal-UE
                           (**) Ħlief għal blalen tal-arja u għal iġfna tal-ajru (airships)
                        
                     ”
               
                     (6)
                  
                  
                     L-Appendiċi XII li ġej huwa miżjud:
                     
                        “Appendiċi XII
                        
                           Kategoriji ta' testijiet tat-titjira u l-kwalifiki tal-ekwipaġġ assoċjat tat-titjir bi prova
                        
                        A.   Ġenerali
                        
                        Dan l-Appendiċi jistabbilixxi l-kwalifiki meħtieġa għall-ekwipaġġ tat-titjira involut fit-twettiq ta' testijiet tat-titjira għal inġenji tal-ajru ċċertifikati jew li se jkunu ċċertifikati skont CS-23 għal inġenji tal-ajru b'massa ta' tluq massima (MTOM) ta' jew ogħla minn 2 000 kg, CS-25, CS-27, CS-29 jew kodiċijiet ekwivalenti tal-airworthiness.
                        B.   Definizzjonijiet
                        
                        
                                    1.
                                 
                                 
                                    ‘Inġinier tat-titjir bi prova’ tfisser kwalunkwe inġinier involut f'operazzjonijiet tat-titjir bi prova fuq l-art jew fl-ajru.
                                 
                              
                                    2.
                                 
                                 
                                    ‘Inġinier responsabbli għat-titjir bi prova’ tfisser inġinier tat-titjir bi prova assenjat għal kompiti f'inġenju tal-ajru għall-fini tat-twettiq tat-testijiet tat-titjira jew tal-assistenza għall-bdot fl-operat tal-inġenju tal-ajru u tas-sistemi tagħha matul l-attivitajiet tat-test tat-titjira.
                                 
                              
                                    3.
                                 
                                 
                                    ‘testijiet tat-titjira’ tfisser:
                                    
                                                3.1.
                                             
                                             
                                                titijiriet għall-fażi tal-iżvilupp ta' disinn ġdid (inġenju tal-ajru, sistemi tal-propulsjoni, parts u apparat);
                                             
                                          
                                                3.2.
                                             
                                             
                                                titjiriet biex juru l-konformità mal-bażi taċ-ċertifikazzjoni jew il-konformità fid-disinn tat-tip;
                                             
                                          
                                                3.3.
                                             
                                             
                                                titjiriet maħsuba bħala esperimenti ta' kunċetti ġodda tad-disinn, li jeħtieġu manuvri jew profili mhux konvenzjonali li permezz tagħhom jista' jkun possibbli li wieħed joħroġ mill-istruttura diġà approvata tal-inġenju tal-ajru;
                                             
                                          
                                                3.4.
                                             
                                             
                                                titjiriet ta' taħriġ tat-titjir bi prova.
                                             
                                          
                              C.   Kategoriji ta' testijiet tat-titjira
                        
                        1.   Ġenerali
                        
                        Id-deskrizzjonijiet ta' hawn taħt jindirizzaw titjiriet imwettqa permezz ta' organizzazzjonijiet tad-disinn u l-produzzjoni skont l-Anness I (il-Parti 21).
                        2.   Kamp ta' applikazzjoni
                        
                        Jekk ikun hemm aktar minn ajruplan wieħed involut f'test, kull inġenju tal-ajru individwali tat-titjira għandu jiġi vvalutat skont dan l-Appendiċi biex jiġi ddeterminat jekk huwiex test tat-titjira u, meta xieraq, il-kategorija tiegħu.
                        It-titjiriet imsemmija f'punt (B)(3) huma l-uniċi titjiriet li jappartjenu għall-kamp ta' applikazzjoni ta' din l-Appendiċi.
                        3.   Kategoriji ta' testijiet tat-titjira
                        
                        Testijiet tat-titjira jinkludu l-erba' kategoriji li ġejjin:
                        
                                    3.1.
                                 
                                 
                                    Kategorija Wieħed (1)
                                    
                                                (a)
                                             
                                             
                                                titjir(a/iet) inizjali ta' tip ġdid ta' inġenju tal-ajru jew ta' inġenju tal-ajru li t-titjir tiegħu jew l-karatteristiċi tal-immaniġġjar tiegħu setgħu ġew mibdula b'mod sinifikanti;
                                             
                                          
                                                (b)
                                             
                                             
                                                titjiriet li matulhom jista' jkun previst li potenzjalment jiltaqgħu ma' karatteristiċi tat-titjira li huma differenti b'mod sinifikanti minn dawk diġà magħrufa;
                                             
                                          
                                                (c)
                                             
                                             
                                                titjiriet biex jiġu investigati karatteristiċi jew tekniki ġodda jew mhux tas-soltu tad-disinn tal-inġenji tal-ajru;
                                             
                                          
                                                (d)
                                             
                                             
                                                titjiriet li jistabbilixxu jew jespandu l-‘flight envelope’;
                                             
                                          
                                                (e)
                                             
                                             
                                                titjiriet biex jiġu ddeterminati l-prestazzjoni regolatorja, il-karatteristiċi u l-kwalitajiet tal-immaniġġjar tat-titjir meta l-limiti tal-‘flight envelope’ jiġu avviċinati;
                                             
                                          
                                                (f)
                                             
                                             
                                                taħriġ tat-titjir bi prova għal testijiet tat-titjira tal-Kategorija 1.
                                             
                                          
                              
                                    3.2.
                                 
                                 
                                    Kategorija Tnejn (2)
                                    
                                                (a)
                                             
                                             
                                                titjiriet mhux klassifikati tal-Kategorija 1 fuq inġenju tal-ajru li t-tip tiegħu jkun għadu ma ġiex iċċertifikat;
                                             
                                          
                                                (b)
                                             
                                             
                                                titjiriet mhux klassifikati tal-Kategorija 1 fuq inġenju tal-ajru ta' tip diġà ċċertifikat, wara l-inkorporazzjoni ta' modifika li għadha mhix approvata u li:
                                                
                                                            (i)
                                                         
                                                         
                                                            jeħtieġu evalwazzjoni tal-imġiba ġenerali tal-inġenju tal-ajru; jew
                                                         
                                                      
                                                            (ii)
                                                         
                                                         
                                                            jeħtieġu evalwazzjoni tal-proċeduri bażiċi tal-ekwipaġġ, meta topera jew hija meħtieġa sistema ġdida jew modifikata; jew
                                                         
                                                      
                                                            (iii)
                                                         
                                                         
                                                            huma meħtieġa li jittajru intenzjonalment barra mil-limiti tal-‘envelope’ operazzjonali approvat bħalissa, iżda fil-limiti tal-‘flight envelope’ investigat.
                                                         
                                                      
                                          
                                                (c)
                                             
                                             
                                                taħriġ tat-titjir bi prova għal testijiet tat-titjira tal-Kategorija 2.
                                             
                                          
                              
                                    3.3.
                                 
                                 
                                    Kategorija Tlieta (3)
                                    Titjiriet imwettqa għall-ħruġ ta' dikjarazzjoni ta' konformità għal inġenji tal-ajru ġodda li ma jirrikjedux titjir barra mil-limitazzjonijiet taċ-ċertifkat tat-tip jew tal-manwal tat-titjir tal-inġenju tal-ajru.
                                 
                              
                                    3.4.
                                 
                                 
                                    Kategorija Erbgħa (4)
                                    Titjiriet mhux klassifikati bħala tal-Kategorija 1 jew 2 fuq inġenju tal-ajru ta' tip diġà ċċertifikat, f'każ ta' inkorporazzjoni ta' bidla fid-disinn li għada ma ġietx approvata.
                                 
                              D.   Kompetenza u esperjenza ta' bdoti u inġiniera responsabbli għat-testijiet tat-titjira
                        
                        1.   Ġenerali
                        
                        Il-bdoti u l-inġiniera responsabbli għat-testijiet tat-titjira għandu jkollhom il-kompetenzi u l-esperjenza speċifikati fit-tabella li ġejja.
                        
                                     
                                 
                                 
                                    Kategoriji tat-testijiet tat-titjira
                                 
                              
                                    Inġenji tal-ajru
                                 
                                 
                                    1
                                 
                                 
                                    2
                                 
                                 
                                    3
                                 
                                 
                                    4
                                 
                              
                                    CS-23 ajruplan tal-ivvjaġġar jew inġenji tal-ajru b'veloċità pprogrammata ta' nżul bis-salt (Md) ogħla minn 0,6 jew tal-għoli massimu ta' aktar minn 7 260  m (25 000  pied), CS-25, CS-27, CS-29 jew kodiċijiet ekwivalenti tal-airworthiness
                                 
                                 
                                    Kompetenza tal-livell 1:
                                 
                                 
                                    Kompetenza tal-livell 2:
                                 
                                 
                                    Kompetenza tal-livell 3:
                                 
                                 
                                    Kompetenza tal-livell 4:
                                 
                              
                                    CS-23 oħra b'MTOM ta' 2 000  kg jew aktar
                                 
                                 
                                    Kompetenza tal-livell 2:
                                 
                                 
                                    Kompetenza tal-livell 2:
                                 
                                 
                                    Kompetenza tal-livell 3:
                                 
                                 
                                    Kompetenza tal-livell 4:
                                 
                              1.1.   Kompetenza tal-livell 1
                        
                                 
                                    1.1.1.
                                 
                                 
                                    Il-bdoti għandhom jikkonformaw mar-rekwiżiti tal-Anness I (il-Parti-FCL) tar-Regolament tal-Kummissjjoni (UE) Nru 1178/2011 tat-3 ta' Novembru 2011 (1).
                                 
                              
                                 
                                    1.1.2.
                                 
                                 
                                    L-inġinier responsabbli għat-titjir bi prova għandu:
                                    
                                                (a)
                                             
                                             
                                                ikun wettaq b'mod sodisfaċenti kors ta' taħriġ fil-Kompetenza tal-livell 1; u
                                             
                                          
                                                (b)
                                             
                                             
                                                ikollu mill-inqas 100 siegħa ta' esperjenza fit-titjir, inkluż taħriġ fit-titjir bi prova.
                                             
                                          
                              1.2.   Kompetenza tal-livell 2
                        
                                 
                                    1.2.1.
                                 
                                 
                                    Il-bdoti għandhom jikkonformaw mar-rekwiżiti tal-Anness I (il-Parti-FCL) tar-Regolament (UE) Nru 1178/2011.
                                 
                              
                                 
                                    1.2.2.
                                 
                                 
                                    L-inġinier responsabbli għat-titjir bi prova għandu:
                                    
                                                (a)
                                             
                                             
                                                ikun wettaq b'mod sodisfaċenti kors ta' taħriġ fil-kompetenza tal-livell 1 jew tal-livell 2; u
                                             
                                          
                                                (b)
                                             
                                             
                                                ikollu mill-inqas 50 siegħa ta' esperjenza fit-titjir, inkluż taħriġ fit-titjir bi prova.
                                             
                                          Il-korsijiet ta' taħriġ fil-kompetenza tal-livell 1 jew tal-livell 2 għall-Inġinier responsabbli għat-titjir bi prova għandhom ikopru mill-inqas is-suġġetti li ġejjin:
                                    
                                                (i)
                                             
                                             
                                                il-prestazzjoni;
                                             
                                          
                                                (ii)
                                             
                                             
                                                l-istabilità u kwalitajiet ta' kontroll/tal-immaniġġjar;
                                             
                                          
                                                (iii)
                                             
                                             
                                                is-sistemi;
                                             
                                          
                                                (iv)
                                             
                                             
                                                il-ġestjoni tat-test; u
                                             
                                          
                                                (v)
                                             
                                             
                                                il-ġestjoni tar-riskju/tas-sikurezza.
                                             
                                          
                              1.3.   Kompetenza tal-livell 3
                        
                                 
                                    1.3.1.
                                 
                                 
                                    Il-bdot(i) għandu(hom) ikun(u) id-detentur(i) ta' liċenzja valida adattata għall-kategorija tal-inġenju tal-ajru li qed jiġi ttestjat, maħruġa skont il-Parti-FCL u ta' Liċenzja ta' Bdot Kummerċjali (CPL) bħala minimu. Barra minn hekk, il-bdot fil-kmand għandu:
                                    
                                                (a)
                                             
                                             
                                                ikollu klassifikazzjoni tat-titjir bi prova, jew;
                                             
                                          
                                                (b)
                                             
                                             
                                                ikollu mill-inqas 1 000 siegħa ta' esperjenza fit-titjir bħala bdot fil-kmand fuq inġenji tal-ajru li għandhom kumplessità u karatteristiċi simili, u
                                             
                                          
                                                (c)
                                             
                                             
                                                ikun ipparteċipa, għal kull klassi jew tip ta' inġenju tal-ajru, fit-titjiriet kollha li huma parti mill-programm li jwasslu għall-ħruġ taċ-ċertifikat tal-airworthiness individwali ta' mill-inqas ħames inġenji tal-ajru;
                                             
                                          
                              
                                 
                                    1.3.2.
                                 
                                 
                                    L-inġinier responsabbli għat-titjir bi prova għandu:
                                    
                                                (a)
                                             
                                             
                                                jissodisfa l-Kompetenza tal-livell 1 jew tal-livell 2, jew;
                                             
                                          
                                                (b)
                                             
                                             
                                                ikun kiseb ammont sinifikanti ta' esperjenza fit-titjir rilevanti għall-kompitu; u
                                             
                                          
                                                (c)
                                             
                                             
                                                ikun ipparteċipa fit-titjiriet kollha li huma parti mill-programm li jwasslu għall-ħruġ taċ-ċertifikat tal-airworthiness individwali ta' mill-inqas ħames inġenji tal-ajru.
                                             
                                          
                              1.4.   Kompetenza tal-livell 4
                        
                                 
                                    1.4.1.
                                 
                                 
                                    Il-bdot(i) għandu jkun id-detentur(i) ta' liċenzja valida adattata għall-kategorija tal-inġenju tal-ajru li qed jiġi ttestjat, maħruġa skont il-Parti-FCL u ta' CPL bħala minimu. Il-bdot fil-kmand għandu jkollu klassifikazzjoni ta' ttestjar tat-titjira jew ikollu mill-inqas 1 000 siegħa bħala bdot fil-kmand fuq inġenji tal-ajru li għandhom kumplessità u karatteristiċi simili.
                                 
                              
                                 
                                    1.4.2.
                                 
                                 
                                    Il-kompetenza u l-esperjenza tal-inġiniera responsabbli għat-titjir bi prova huma ddefiniti fil-manwal tal-operazzjonijiet tat-titjir bi prova.
                                 
                              2.   Inġiniera responsabbli għat-titjir bi prova
                        
                        L-inġiniera responsabbli għat-titjir bi prova għandhom jirċievu awtorizzazzjoni mill-organizzazzjoni li timpjegahom li tagħti fid-dettall l-ambitu tal-funzjonijiet tagħhom fi ħdan l-organizzazzjoni. L-awtorizzazzjoni għandha tinkludi l-informazzjoni li ġejja:
                        
                                    (a)
                                 
                                 
                                    l-isem;
                                 
                              
                                    (b)
                                 
                                 
                                    id-data tat-twelid;
                                 
                              
                                    (c)
                                 
                                 
                                    l-esperjenza u t-taħriġ;
                                 
                              
                                    (d)
                                 
                                 
                                    il-kariga fl-organizzazzjoni;
                                 
                              
                                    (e)
                                 
                                 
                                    l-ambitu tal-awtorizzazzjoni;
                                 
                              
                                    (f)
                                 
                                 
                                    id-data tal-ewwel ħruġ tal-awtorizzazzjoni;
                                 
                              
                                    (g)
                                 
                                 
                                    id-data ta' skadenza tal-awtorizzazzjoni, jekk ikun xieraq; u
                                 
                              
                                    (h)
                                 
                                 
                                    in-numru ta' identifikazzjoni tal-awtorizzazzjoni.
                                 
                              L-inġiniera responsabbli għat-titjir bi prova għandhom jinħatru għal titjira speċifika biss jekk ikunu fiżikament u mentalment b'saħħithom biex jaqdu l-kompiti u r-responsabbiltajiet assenjati lilhom b'mod sikur.
                        L-organizzazzjoni għandha tagħmel disponibbli għad-detenturi, ir-rekords rilevanti kollha relatati mal-awtorizzazzjonijiet tagħhom.
                        E.   Kompetenza u esperjenza tal-inġiniera l-oħra tat-titjir bi prova.
                        
                        L-inġiniera l-oħra tat-titjir bi prova abbord l-inġenju tal-ajru għandu jkollhom ammont ta' esperjenza u taħriġ proporzjonata mal-kompiti assenjati lilhom bħala membri tal-ekwipaġġ, u skont il-manwal tal-operazzjonijiet tat-titjir bi prova, meta applikabbli.
                        L-organizzazzjoni għandha tagħmel disponibbli għall-inġiniera kkonċernati tat-titjir bi prova, ir-rekords rilevanti kollha relatati mal-attivitajiet tat-titjiriet tagħhom.”
                     
                  
               
            (1)  Ir-Regolament tal-Kummissjoni (UE) Nru 1178/2011 li jistabbilixxi rekwiżiti tekniċi u proċeduri amministrattivi relatati mal-ekwipaġġi tal-ajruplani tal-avjazzjoni ċivili skont ir-Regolament (KE) Nru 216/2008 tal-Parlament Ewropew u tal-Kunsill (ĠU L 311, 25.11.2011, p. 1).